Abertillery

**Abertillery** (walisisk: *Abertyleri*) er en by og et samfunn i hovedområdet Blaenau Gwent i Wales. Den ligger i Ebbw Fach-dalen og det historiske grevskapet Monmouthshire.

Det omkringliggende landskapet grenser til Brecon Beacons nasjonalpark og verdensarvstedet Blaenavon. Området Abertillery, som tidligere var et stort kullgruvesenter, ble transformert på 1990-tallet ved hjelp av EU og annen finansiering for å vende tilbake til et grønnere miljø.

Byen ligger ved hovedveien A467, 24 km nord for motorveien M4 og 8 km sør for hovedveien A465 «Heads of the Valleys». Den ligger omtrent 40 km fra Cardiff og 76 km fra Bristol.

Ifølge folketellingen i 2011 kan 4,8 % av bydelens 4416 (212 innbyggere) snakke, lese og skrive walisisk. Dette er under grevskapets tall på 5,5 % av 67 348 (3705 innbyggere) som kan snakke, lese og skrive walisisk. Folketellingen for 2024 for byen og samfunnet består av 10 947 innbyggere.

## Etymologi
Navnet på lokalsamfunnet betyr «munningen av elven Tyleri», som renner inn i byen. Navnet Tyleri er sannsynligvis avledet fra et personnavn.

## Byens sentrum

Abertillerys tradisjonelle bysentrum utviklet seg hovedsakelig på slutten av 1800-tallet og har dermed en del interessante trekk fra viktoriansk arkitektur. Byen, som i sin storhetstid var spredt over fire hovedgater, hadde to varehus og en overbygd viktoriansk arkade som forbinder to av de viktigste shoppingområdene. Disse ble alle omfattet i et ombyggings- og moderniseringsprosjekt fra Blaenau Gwent Borough Council med EU-finansiering i et program på 13 millioner pund spredt over en femårsperiode som sluttet i 2015.

Prosjektet omfattet et nytt parkeringshus i flere etasjer, en oppussing av fellesområder og byens Metropole Theatre. Denne bygningen tilbyr produksjons-, utstillings-, konferanse- og møtefasiliteter, samt huser Abertillery museum. I mars 2014 forrettet prins Edward, jarl av Wessex, den nåværende hertug av Edinburgh, åpningen av Jubilee Square, et offentlig anlegg i sentrum ved siden av St. Michael's kirke.

## Industrialiseringen

Områdets første dype kullgruve ble gravd i 1843. Etter hvert var det seks dype kullgruver, en rekke små kullnivåer, et blikkverk, teglverk, jernstøperi og lettverksbedrifter i området. Bare én av kullgruvene, Cwmtillery, produserte over 32 millioner tonn kull i løpet av sin levetid og sysselsatte på sitt meste 2760 menn og gutter. Befolkningen økte kraftig, og var på 10 846 i folketellingen i 1891 og 21 945 ti år senere. Befolkningstoppen nådde rett under rundt 40 000 rundt begynnelsen av 1930-tallet.

I 1960 omkom 45 lokale gruvearbeidere av de 48 mennene som jobbet i gruvedistriktet, herunder 2 fedre og deres sønner. Det var en eksplosjon forårsaket av antenning av gruvegass ved at kullstøvet i luften ble antent, og eksplosjonen spredte seg nesten over hele gruvedistriktet.

Kullgruvene forble den dominerende økonomiske tyngdepunktet frem til den generelle nedgangen i industrien på 1980-tallet.

## Historie

Det finnes svært få skriftlige historiske opptegnelser knyttet til området før byen utviklet seg på midten av 1800-tallet. Før den store industrien kom, var Abertillery ikke mer enn et område med spredte gårder i det gamle sognet Aberystruth. I 1779 beskrev sognepresten Edmund Jones området slik: 

Hele befolkningen i sognet Aberystruth ved begynnelsen av 1800-tallet var kun litt over 800 mennesker. Antagelig snakket alle bare walisisk.

En del viktige hendelser kan skisseres i følgende punkter:

* Abertillery museum har lokalt oppdaget gjenstander som dateres helt tilbake til bronsealderen.
* St. Illtyds kirke med utsikt over byen dateres til 1200-tallet – sannsynligvis med en opprinnelse helt tilbake til 500-tallet.
* St. Illtyds Motte ligger like sørvest for kirken. Den er en normannisk borghaug og ble sannsynligvis ødelagt i 1233.
* Ruinene av to nyere festning, sannsynligvis fra 1300-tallet, ligger på privat land nordøst for St. Illtyds kirke.
* Det finnes flere ruiner fra middelalderens gårdshus i Abertillery-området.
* Den lokale baptistkirken i Blaenau Gwent kan spore sine røtter tilbake til Tŷ Nest Llewellyn, en bolig i ruiner fra 1600-tallet som ofte ble brukt av nonkonformister for å flykte fra datidens religiøse forfølgelse. Nonkonformister er protestantiske kristne som (ikke *conform*) («tilpasser seg») styringen og de religiøse ritualene til den etablerte kirken i England, og i Wales frem til 1914, som var Church of England.

## Økonomi
Det finnes flere små og mellomstore næringsparker i området som tilbyr en rekke forretningslokaler. I 2014 var den største arbeidsgiveren matfabrikanten Tyleri Valley Foods, som stengte i 2023. Mange lokale pendler utenfor området for å jobbe.

## Referanser


## Eksterne lenker
* 
* BBC om ulykken i gruven Six Bells
* Abertillery Bluebirds Football Club